A BIZOTTSÁG 786/2002/EK RENDELETE
(2002. május 13.)
a 747/2001/EK tanácsi rendeletnek a Jordániából származó egyes mezőgazdasági termékek közösségi vámkontingenseinekés referenciamennyiségeinek vonatkozásában történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes földközi-tengeri országokkal kötött megállapodások alapján kedvezményre jogosult termékek közösségi vámkontingenseinek és referenciamennyiségeinek kezelésével kapcsolatos rendelkezésekről és az 1981/94/EK és a 934/95/EK rendelet hatályon kívül helyezéséről szóló, 2001. április 9-i 747/2001/EK tanácsi rendeletre[1] és különösen annak 5. cikkére,
mivel:
(1) Az egyrészről az Európai Közösségek és azok tagállamai, másrészről a Jordán Hasimita Királyság közötti társulás létrehozásáról szóló Euro-Mediterrán Megállapodásban[2] (a továbbiakban: "a Megállapodás") a közösségi vámkontingensek keretén belül a Jordániából származó egyes mezőgazdasági termékek Közösségbe való behozatalára vámengedményeket adtak.
(2) Azon uborka- és dinnyefajták tekintetében, amelyek egy adott referenciamennyiség keretén belül az Európai Gazdasági Közösség és a Jordán Hasimita Királyság között létrejött együttműködési megállapodáshoz fűzött és a 87/512/EGK tanácsi határozattal[3] jóváhagyott kiegészítő jegyzőkönyv szerinti vámengedmények hatálya alá tartoznak, a Megállapodás a Közösségbe való korlátlan mennyiségű behozatalra vonatkozó vámmentességet biztosít.
(3) A Megállapodásban meghatározott vámengedmények végrehajtásához szükséges a vámkontingensek hatálya alá tartozó mezőgazdasági termékek új listájának összeállítása, egyes uborka- és dinnyefajták esetében pedig a referenciamennyiségek eltörlése.
(4) A Megállapodás értelmében annak hatálybalépésétől kezdődően egyes termékek vámkontingenseit évente olyan négy egyenlő részletben, a Megállapodásban meghatározott alapmennyiségek 3 %-ával megfelelő mértékben kell megemelni.
(5) A 747/2001/EK rendeletet ennek megfelelően módosítani kell.
(6) Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 747/2001/EK rendelet V. mellékletének helyébe az e rendelet mellékletében szereplő szöveg lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2002. május 1-jétől kezdődően kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. május 13-án.